Споменик палима у Ослободилачким ратовима у Влашком Долу откривен је јула 1983. године, у знак сећања на пале борце у Балканским, Првом и Другом светском рату. Аутор овог монументалног спомен-обележја, које је изливено у бетону и обложено мермерним плочама, је Велизар Пауновић. Споменик је висок седам метара са црвеном звездом петокраком на врху, која је у време петооктобарских догађања 2000. године била уклоњена, али је касније враћена.